2009R0976 — LT — 28.12.2010 — 001.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:









▼B

KOMISIJOS REGLAMENTAS (EB) Nr. 976/2009

2009 m. spalio 19 d.

kuriuo įgyvendinamos Europos Parlamento ir Tarybos direktyvos 2007/2/EB nuostatos dėl tinklo paslaugų







EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2007 m. kovo 14 d. Europos Parlamento ir Tarybos direktyvą 2007/2/EB, sukuriančią Europos bendrijos erdvinės informacijos infrastruktūrą (INSPIRE) ( 1 ), ypač į jos 16 straipsnį, kadangi: (1) Direktyvoje 2007/2/EB nustatytos Europos bendrijos erdvinės informacijos infrastruktūros sukūrimo bendrosios taisyklės. Reikalaujama, kad valstybės narės sukurtų ir valdytų erdvinių duomenų rinkinių ir paslaugų, kuriems pagal šią direktyvą buvo sukurti metaduomenys, tinklą. (2) Siekiant Bendrijos lygmeniu užtikrinti tokių paslaugų suderinamumą ir naudojamumą, būtina nustatyti tų paslaugų technines specifikacijas ir būtiniausius našumo kriterijus pagal Direktyvos 2007/2/EB I, II ir III prieduose išvardytas temas. (3) Siekiant užtikrinti, kad valdžios institucijoms ir trečiosioms šalims būtų sudarytos techninės galimybės prijungti savo erdvinių duomenų rinkinius prie tinklo paslaugų, būtina nustatyti atitinkamus toms paslaugoms taikomus reikalavimus. (4) Šiame reglamente numatytos priemonės atitinka pagal Direktyvos 2007/2/EB 22 straipsnį įsteigto komiteto nuomonę, kadangi: PRIĖMĖ ŠĮ REGLAMENTĄ:







1 straipsnis

Dalykas

Šiame reglamente nustatomi Direktyvos 2007/2/EB 11 straipsnio 1 dalyje nurodytų tinklo paslaugų (toliau – tinklo paslaugos) kūrimo bei priežiūros reikalavimai ir tos direktyvos 12 straipsnyje nurodyti su galimybe naudotis tomis paslaugomis susiję valstybių narių valdžios institucijų ir trečiųjų šalių įsipareigojimai.

2 straipsnis

Apibrėžtys

Šiame reglamente vartojami Komisijos reglamento (EB) Nr. 1205/2008 ( 2 ) priedo A dalyje nurodyti terminai.

Taip pat vartojami šie terminai:

1) pirminė darbinė geba – tinklo paslaugos visiško funkcionalumo geba, neužtikrinant paslaugos kokybės pagal šio reglamento I priede išdėstytas taisykles arba visiems vartotojams neužtikrinant prieigos prie paslaugų per INSPIRE geoportalą;

2) našumas – žemiausias tikslo pasiekimo lygmuo, atspindintis užklausos įvykdymo trukmę naudojantis INSPIRE tinklo paslaugomis;

3) pajėgumas – mažiausias vienu metu galimų pateikti paslaugos užklausų, dar užtikrinant našumą, skaičius;

4) tinklo paslaugų prieinamumas – tikimybė, kad tinklo paslaugos teikiamos;

5) atsako trukmė – valstybės narės paslaugų teikimo vietoje nustatytas laikas, per kurį atliekant paslaugos operaciją buvo atsiųstas pirmasis informacijos baitas;

6) paslaugos užklausa – viena vienos INSPIRE tinklo paslaugos operacijos užklausa;

7) INSPIRE metaduomenų elementas – Reglamento (EB) Nr. 1205/2008 priedo B dalyje nurodytas metaduomenų elementas;

8) skelbti – atlikti paieškos paslaugos išteklių INSPIRE metaduomenų elementų įvedimo, šalinimo ar atnaujinimo operaciją;

9) natūralioji kalba – komunikavimo tikslu vartojama kalba, kuria žmonės kalba ir rašo, taip pat gestų kalba;

10) surinkti – atlikti išteklių INSPIRE metaduomenų elementų gavimo iš pirminio paieškos paslaugos šaltinio operaciją, taip pat operaciją, kuria galima sukurti, pašalinti arba atnaujinti šių nurodytos paieškos paslaugos išteklių metaduomenis tiksliniame paieškos paslaugos šaltinyje;

11) duomenų sluoksnis – pagrindinis geografinės informacijos, kurios pagal standartą EN ISO 19128 gali būti prašoma teikiant serveriui žemėlapio užklausą, vienetas;

▼M1

12) parsisiųsdinimas naudojantis tiesiogine prieiga – parsisiųsdinimo paslauga, kuria pagal užklausą suteikiama prieiga prie erdvinių duomenų rinkiniuose esančių erdvinių objektų.

▼B

3 straipsnis

Tinklo paslaugoms taikomi reikalavimai

Tinklo paslaugos atitinka I priede nurodytus paslaugų kokybės reikalavimus.

Be to, visų tipų tinklo paslaugos atitinka šiuos reikalavimus:

a) paieškos paslaugos – specialiuosius II priede išdėstytus reikalavimus ir charakteristikas;

b) peržiūros paslaugos – specialiuosius III priede išdėstytus reikalavimus ir charakteristikas;

▼M1

c) parsisiųsdinimo paslaugos – specialiuosius I ir IV prieduose išdėstytus reikalavimus ir charakteristikas;

d) transformavimo paslaugos – specialiuosius I ir V prieduose išdėstytus reikalavimus ir charakteristikas.

▼B

4 straipsnis

Prieiga prie tinklo paslaugų

1. Valstybės narės ne vėliau kaip 2011 m. gegužės 9 d. pradeda teikti paieškos ir peržiūros paslaugas, užtikrindamos pirminę darbinę gebą.

2. Valstybės narės ne vėliau kaip 2011 m. lapkričio 9 d. pradeda teikti paieškos ir peržiūros paslaugas pagal šį reglamentą.

▼M1

3. Valstybės narės ne vėliau kaip 2012 m. birželio 28 d. pradeda teikti parsisiųsdinimo paslaugas, užtikrindamos pirminę darbinę gebą.

4. Valstybės narės ne vėliau kaip 2012 m. gruodžio 28 d. pradeda teikti parsisiųsdinimo paslaugas pagal šį reglamentą.

5. Valstybės narės ne vėliau kaip 2012 m. birželio 28 d. pradeda teikti transformavimo paslaugas, užtikrindamos pirminę darbinę gebą.

6. Valstybės narės ne vėliau kaip 2012 m. gruodžio 28 d. pradeda teikti transformavimo paslaugas pagal šį reglamentą.

▼B

5 straipsnis

Įsigaliojimas

Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse.

▼M1









I PRIEDAS

PASLAUGŲ KOKYBĖ

Siekiant išvengti bet kokio paslaugų kokybės pablogėjimo dėl pakopinio poveikio, vertinant paslaugų kokybę neatsižvelgiama į trečiosios šalies tinklo paslaugas, prijungtas pagal Direktyvos 2007/2/EB 12 straipsnį.

Taikomi toliau nurodyti paslaugų kokybės kriterijai, susiję su našumu, pajėgumu ir prieinamumu.

1. NAŠUMAS

Sąvoka „įprastos aplinkybės“ apibūdinamas ne didžiausiosios apkrovos laikas. Tai sudaro 90 % viso laiko.

Įprastomis aplinkybėmis pirmojo atsako į paieškos paslaugos užklausą siuntimo trukmė – ne ilgiau kaip 3 sekundės.

Įprastomis aplinkybėmis pirmojo atsako į 470 kilobaitų (pvz., 800x600 pikselių, spalvos intensyvumas 8 bitai) paveikslėlio peržiūros paslaugos užklausą „pateikti žemėlapį“ (angl. Get Map) siuntimo trukmė – ne ilgiau kaip 5 sekundės.

Įprastomis aplinkybėmis pirmojo atsako į užklausą „pateikti parsisiųsdinimo paslaugos metaduomenis“ (angl. Get Download Service Metadata) siuntimo trukmė – ne ilgiau kaip 10 sekundžių.

Įprastomis aplinkybėmis pirmojo atsako į užklausas „pateikti erdvinių duomenų rinkinį“ (angl. Get Spatial Data Set) ir „pateikti erdvinį objektą“ (angl. Get Spatial Object), taip pat į užklausą, kurią sudaro išskirtinai aprėpties langelyje nurodytina informacija, siuntimo trukmė – ne ilgiau kaip 30 sekundžių, be to, įprastomis aplinkybėmis teikiant parsisiųsdinimo paslaugą užtikrinamas nepertraukiamas daugiau kaip 0,5 megabaitų per sekundę arba daugiau kaip 500 erdvinių objektų per sekundę atsakas.

Įprastomis aplinkybėmis pirmojo atsako į užklausas „apibūdinti erdvinių duomenų rinkinį“ (angl. Describe Spatial Data Set) ir „apibūdinti erdvinio objekto tipą“ (angl. Describe Spatial Object Type) siuntimo trukmė – ne ilgiau kaip 10 sekundžių, be to, įprastomis aplinkybėmis teikiant parsisiųsdinimo paslaugą užtikrinamas nepertraukiamas daugiau kaip 0,5 megabaitų per sekundę arba daugiau kaip 500 erdvinių objektų apibūdinimų per sekundę atsakas.

2. PAJĖGUMAS

Mažiausias vienu metu apdorojamų paieškos paslaugos užklausų skaičius, tenkinant paslaugų kokybės našumo reikalavimą, yra 30 per sekundę.

Mažiausias vienu metu apdorojamų peržiūros paslaugos užklausų skaičius, tenkinant paslaugų kokybės našumo reikalavimą, yra 20 per sekundę.

Mažiausias vienu metu apdorojamų parsisiųsdinimo paslaugos užklausų skaičius, tenkinant paslaugų kokybės našumo reikalavimą, yra 10 per sekundę. Lygiagrečiai apdorojamų užklausų gali būti ne daugiau kaip 50.

Mažiausias vienu metu apdorojamų transformavimo paslaugos užklausų skaičius, tenkinant paslaugų kokybės našumo reikalavimą, yra 5 per sekundę.

3. PRIEINAMUMAS

Tinklo paslaugos prieinamumo tikimybė – 99 % viso laiko.

▼B









II PRIEDAS

PAIEŠKOS PASLAUGOS

A DALIS

Paieškos kriterijai

Siekiant užtikrinti atitiktį būtiniausiems Direktyvos 2007/2/EB 11 straipsnio 2 dalyje išdėstytiems paieškos kriterijams, naudojantis paieškos paslauga paiešką taip pat turi būti galima atlikti pagal šio priedo 1 lentelėje išvardytus INSPIRE metaduomenų elementus.







1 lentelė Būtiniausi paieškos kriterijai INSPIRE metaduomenų elementai Raktiniai žodžiai Raktinis žodis Erdvinių duomenų ir paslaugų klasifikacija (taikoma erdvinių duomenų rinkiniams ir erdvinių duomenų rinkinių serijoms) Temos kategorija Erdvinių duomenų ir paslaugų klasifikacija (taikoma erdvinių duomenų paslaugoms) Erdvinių duomenų paslaugos tipas Erdvinių duomenų rinkinių kokybė ir patvirtinimas Kilmė Erdvinių duomenų rinkinių kokybė ir patvirtinimas Erdvinė skiriamoji geba Atitikties Direktyvos 2007/2/EB 7 straipsnio 1 dalyje nustatytoms įgyvendinimo taisyklėms laipsnis Specifikacija Atitikties Direktyvos 2007/2/EB 7 straipsnio 1 dalyje nustatytoms įgyvendinimo taisyklėms laipsnis Laipsnis Geografinė vietovė Geografinės aprėpties langelis Prieigos prie erdvinių duomenų rinkinių bei paslaugų ir naudojimosi jais sąlygos Prieigos prie duomenų bei paslaugų ir naudojimosi jais sąlygos Prieigos prie erdvinių duomenų rinkinių bei paslaugų ir naudojimosi jais sąlygos Viešosios prieigos apribojimai Valdžios institucijos, atsakingos už erdvinių duomenų rinkinių ir paslaugų kūrimą, valdymą, priežiūrą ir platinimą Atsakinga šalis Valdžios institucijos, atsakingos už erdvinių duomenų rinkinių ir paslaugų kūrimą, valdymą, priežiūrą ir platinimą Atsakingos šalies funkcijos

Kaip paieškos kriterijai taip pat naudojami šie INSPIRE metaduomenų elementai arba elementų rinkiniai:

a) ištekliaus pavadinimas;

b) ištekliaus santrauka;

c) ištekliaus tipas;

d) unikalusis ištekliaus identifikatorius;

e) laiko nuoroda.

Kad išteklius būtų galima surasti pagal keletą paieškos kriterijų, naudojami loginiai ir palyginimo operatoriai.

Kad išteklius būtų galima surasti pagal ištekliaus geografinę vietovę, naudojami 2 lentelėje išvardyti erdviniai operatoriai.







2 lentelė Operatoriaus vardas Savybė Kertasi (angl. Intersects) Reikalaujama, kad INSPIRE metaduomenų elemento geografinės aprėpties langelis ir apibrėžta dominanti teritorija (angl. Area of Interest) turėtų susikirtimo taškų

B DALIS

Operacijos

1. OPERACIJŲ SĄRAŠAS

Siekiant užtikrinti atitiktį Direktyvos 2007/2/EB 11 straipsnio 1 daliai, teikiant paieškos paslaugą atliekamos šio priedo 3 lentelėje išvardytos operacijos.







3 lentelė Operacija Funkcija Pateikti paieškos paslaugos metaduomenis (angl. Get Discovery Service Metadata) Pateikiama visa reikiama informacija apie paslaugą ir apibūdinami paslaugos pajėgumai Rasti metaduomenis (angl. Discover Metadata) Operacija „rasti metaduomenis“ leidžia pateikti išteklių INSPIRE metaduomenų elementų užklausą pagal užklausos sakinį, gautą iš tikslinės paieškos paslaugos.

Siekiant užtikrinti atitiktį Direktyvos 2007/2/EB 12 straipsniui, teikiant paieškos paslaugą atliekamos šio priedo 4 lentelėje išvardytos operacijos.







4 lentelė Operacija Funkcija Skelbti metaduomenis (angl. Publish Metadata) Operacija „skelbti metaduomenis“ leidžia paieškos paslaugoje koreguoti išteklių INSPIRE metaduomenų elementus (metaduomenų įkėlimo arba gavimo mechanizmai). Sąvoka „koreguoti“ reiškia įkelti, atnaujinti arba pašalinti. Prijungti paieškos paslaugą (angl. Link Discovery Service) Funkcija „prijungti paieškos paslaugą“ leidžia pateikti informaciją apie paieškos paslaugos, skirtos išteklių paieškai per valstybės narės paieškos paslaugą, išlaikant metaduomenis savininko vietoje, prieinamumą.

Kiekvienos operacijos aprašymas baigiamas nurodant užklausos ir atsako į užklausą parametrus, ir šie parametrai yra neatsiejama paieškos paslaugos techninės specifikacijos dalis.

2. OPERACIJA „PATEIKTI PAIEŠKOS PASLAUGOS METADUOMENIS“

2.1. Užklausa „pateikti paieškos paslaugos metaduomenis“

2.1.1. Užklausos „pateikti paieškos paslaugos metaduomenis“ parametrai

Užklausos „pateikti paieškos paslaugos metaduomenis“ parametras nurodo atsako į užklausą „pateikti paieškos paslaugos metaduomenis“ turinio natūraliąją kalbą.

2.2. Atsakas į užklausą „pateikti paieškos paslaugos metaduomenis“

Atsake į užklausą „pateikti paieškos paslaugos metaduomenis“ pateikiami šie parametrų rinkiniai:

— paieškos paslaugos metaduomenys,

— operacijų metaduomenys,

— kalbos.

2.2.1. Parametrai „paieškos paslaugos metaduomenys“

Parametruose „paieškos paslaugos metaduomenys“ pateikiami bent paieškos paslaugos INSPIRE metaduomenų elementai.

2.2.2. Parametrai „operacijų metaduomenys“

Parametruose „operacijų metaduomenys“ pateikiami metaduomenys apie teikiant paieškos paslaugą atliktas operacijas. Šie metaduomenų parametrai apibūdina kiekvieną operaciją. Juose pateikiama bent tokia informacija:

1) nurodoma, ar operacija „skelbti metaduomenis“ turi duomenų gavimo mechanizmą, duomenų įkėlimo mechanizmą arba abu šiuos mechanizmus;

2) aprašoma kiekviena operacija, pateikiant bent duomenų, kuriais apsikeista, aprašą ir tinklo adresą.

2.2.3. Parametras „kalbos“

Pateikiami du kalbų parametrai:

— parametras „atsako kalba“ (angl. Response Language) nurodo atsako į užklausą „pateikti paieškos paslaugos metaduomenis“ parametruose naudojamą natūraliąją kalbą,

— parametras „naudojamos kalbos“ (angl. Supported languages), kuriame pateikiamas paieškos paslaugoje naudojamų natūraliųjų kalbų sąrašas.

3. OPERACIJA „RASTI METADUOMENIS“

3.1. Užklausa „rasti metaduomenis“

Užklausoje „rasti metaduomenis“ pateikiami šie parametrai:

— kalba,

— užklausa (angl. Query).

3.1.1. Parametras „kalba“

Parametras „kalba“ nurodo natūraliąją kalbą, kuria paprašyta pateikti atsako į užklausą „rasti metaduomenis“ turinį.

3.1.2. Parametras „užklausa“ (angl. Query parameter)

Parametre „užklausa“ pateikiami A dalyje nurodyti paieškos kriterijai.

3.2. Atsakas į užklausą „rasti metaduomenis“

3.2.1. Atsako į užklausą „rasti metaduomenis“ parametras

Atsako į užklausą „rasti metaduomenis“ parametre pateikiami bent kiekvieno užklausą atitinkančio ištekliaus INSPIRE metaduomenų elementai.

4. OPERACIJA „SKELBTI METADUOMENIS“

Funkcija „skelbti metaduomenis“ leidžia teikiant paieškos paslaugą skelbti išteklių INSPIRE metaduomenų elementus. Egzistuoja dvi galimybės:

— įkėlimo mechanizmas; šis mechanizmas leidžia koreguoti per paieškos paslaugą prieinamus išteklių INSPIRE metaduomenų elementus,

— gavimo mechanizmas; leidžia teikiant valstybės narės paieškos paslaugą gauti išteklių INSPIRE metaduomenų elementus nuotoliniu būdu.

Taikoma bent viena iš pirmiau nurodytų galimybių.

4.1. Įkėlimo mechanizmas

4.1.1. Užklausa „koreguoti metaduomenis“

4.1.1.1. Užklausos „koreguoti metaduomenis“ parametras

Užklausos „koreguoti metaduomenis“ parametre pateikiama visa prašoma informacija, kad būtų galima paieškos paslaugoje įvesti, atnaujinti ar pašalinti išteklių INSPIRE metaduomenų elementus.

4.2. Gavimo mechanizmas

4.2.1. Užklausa „surinkti metaduomenis“

4.2.1.1. Užklausos „surinkti metaduomenis“ parametras

Užklausos „surinkti metaduomenis“ parametre pateikiama visa informacija apie nuotolinę vietą, reikalinga siekiant gauti turimus išteklių metaduomenis. Pateikiama ne mažiau išsami informacija nei atitinkamos erdvinių duomenų paslaugos INSPIRE metaduomenų elementai.

5. OPERACIJA „PRIJUNGTI PAIEŠKOS PASLAUGĄ“

Operacija „prijungti paieškos paslaugą“ leidžia pagal šį reglamentą pateikti informaciją apie paieškos paslaugos, skirtos išteklių paieškai per valstybės narės paieškos paslaugą, išlaikant metaduomenis savininko vietoje, prieinamumą.

5.1. Užklausa „prijungti paieškos paslaugą“

5.1.1. Užklausos „prijungti paieškos paslaugą“ parametras

Užklausos „prijungti paieškos paslaugą“ parametre pagal šį reglamentą pateikiama visa informacija apie valdžios institucijos arba trečiosios šalies teikiamą paieškos paslaugą; kai tokia informacija pateikta, per valstybės narės teikiamą paieškos paslaugą išteklių metaduomenys gali būti gauti pagal valdžios institucijos arba trečiosios šalies teikiamos paieškos paslaugos paieškos kriterijus, ir tie duomenys gali būti sujungti su kitų išteklių metaduomenimis.









III PRIEDAS

PERŽIŪROS PASLAUGOS

A DALIS

Operacijos

1. OPERACIJŲ SĄRAŠAS

Siekiant užtikrinti atitiktį Direktyvos 2007/2/EB 11 straipsnio 1 daliai, teikiant peržiūros paslaugą atliekamos šio priedo 1 lentelėje išvardytos operacijos.







1 lentelė Operacija Funkcija Pateikti peržiūros paslaugos metaduomenis (angl. Get View Service Metadata) Pateikiama visa reikiama informacija apie paslaugą ir apibūdinama paslaugos geba. Pateikti žemėlapį (angl. Get Map) Pateikiamas žemėlapis su geografine ir temine informacija, gauta iš turimų erdvinių duomenų rinkinių. Šis žemėlapis – paveikslėlis su erdvinėmis nuorodomis.

Siekiant užtikrinti atitiktį Direktyvos 2007/2/EB 12 straipsniui, teikiant peržiūros paslaugą atliekamos šio priedo 2 lentelėje išvardytos operacijos.







2 lentelė Operacija Funkcija Prijungti peržiūros paslaugą (angl. Link View Service) Leidžia valdžios institucijai arba trečiajai šaliai pateikti informaciją apie peržiūros paslaugą, kuri leistų peržiūrėti savo išteklius per valstybės narės peržiūros paslaugą, valdžios institucijos arba trečiosios šalies vietoje išlaikant esamą peržiūros gebą.

Kiekvienos operacijos aprašymas baigiamas nurodant užklausos ir atsako į užklausą parametrus, ir šie parametrai yra neatsiejama peržiūros paslaugos techninės specifikacijos dalis.

2. OPERACIJA „PATEIKTI PERŽIŪROS PASLAUGOS METADUOMENIS“

2.1. Užklausa „pateikti peržiūros paslaugos metaduomenis“

2.1.1. Užklausos „pateikti peržiūros paslaugos metaduomenis“ parametrai

Užklausos „pateikti peržiūros paslaugos metaduomenis“ parametras nurodo natūraliąją kalbą, kuria paprašyta pateikti atsako į užklausą „pateikti peržiūros paslaugos metaduomenis“ turinį.

2.2. Atsako į užklausą „pateikti peržiūros paslaugos metaduomenis“ parametrai

Atsake į užklausą „pateikti peržiūros paslaugos metaduomenis“ pateikiamas šis parametrų rinkinys:

— peržiūros paslaugos metaduomenys,

— operacijų metaduomenys,

— kalbos,

— sluoksnių metaduomenys.

2.2.1. Parametrai „peržiūros paslaugos metaduomenys“

Parametruose „peržiūros paslaugos metaduomenys“ pateikiami bent peržiūros paslaugos INSPIRE metaduomenų elementai.

2.2.2. Parametrai „operacijų metaduomenys“

Parametre „operacijų metaduomenys“ pateikiamas peržiūros paslaugos operacijų aprašas ir pateikiamas bent duomenų, kuriais apsikeista per kiekvieną operaciją, aprašas bei kiekvienos operacijos tinklo adresas.

2.2.3. Parametrai „kalbos“

Pateikiami du kalbų parametrai:

— parametras „atsako kalba“ (angl. Response Language) nurodo atsako į užklausą „pateikti paslaugos metaduomenis“ parametruose naudojamą natūraliąją kalbą,

— parametras „naudojamos kalbos“ (angl. Supported languages), kuriame pateikiamas teikiant peržiūros paslaugą naudojamų natūraliųjų kalbų sąrašas.

2.2.4. Parametrai „sluoksnių metaduomenys“

Pateikiami 3 lentelėje išvardyti kiekvieno sluoksnio metaduomenų elementai.







3 lentelė Metaduomenų elementai Aprašas Ištekliaus pavadinimas (angl. Resource Title) Sluoksnio pavadinimas, naudojamas žmonių komunikavimo, sluoksnio pateikimo (pvz., meniu) tikslu Ištekliaus santrauka (angl. Resource Abstract) Sluoksnio santrauka Raktinis žodis (angl. Keyword) Papildomi raktiniai žodžiai Geografinės aprėpties langelis (angl. Geographic Bounding Box) Vietovės, kurią apima sluoksnis, mažiausias aprėpties stačiakampis visose naudojamose koordinačių atskaitos sistemose (angl. Coordinate Reference Systems). Unikalusis ištekliaus identifikatorius (angl. Unique Resource Identifier) Sluoksniui sukurti naudojamas unikalusis ištekliaus identifikatorius.

Pateikiami 4 lentelėje išvardyti kiekvieno sluoksnio parametrai.







4 lentelė Parametras Aprašas Vardas (angl. Name) Suderintas sluoksnio vardas Koordinačių atskaitos sistemos (angl. Coordinate Reference Systems) Koordinačių atskaitos sistemų, kuriose yra atitinkamas sluoksnis, sąrašas. Stiliai (angl. Styles) Esamų sluoksnio vaizdavimo stilių sąrašas. Stilių sudaro pavadinimas ir unikalusis identifikatorius. Legendos universalusis adresas (URL) (angl. Legend URL) Kiekvieno stiliaus, kalbos ir matmenų poros legendos vieta. Matmenų poros (angl. Dimension Pairs) Nurodo naudojamas daugiamačių erdvinių duomenų rinkinių ir erdvinių duomenų rinkinių serijų dvimačių ašių poras.

3. OPERACIJA „PATEIKTI ŽEMĖLAPĮ“

3.1. Užklausa „pateikti žemėlapį“

3.1.1. Užklausos „pateikti žemėlapį“ parametrai

Pateikiami 5 lentelėje išvardyti užklausos „pateikti žemėlapį“ parametrai.







5 lentelė Parametras Aprašas Sluoksniai (angl. Layers) Sluoksnių vardų, kurie bus nurodyti žemėlapyje, sąrašas. Stiliai (angl. Styles) Kiekvieno sluoksnio stilių, kurie bus naudojami, sąrašas. Koordinačių atskaitos sistema (angl. Coordinate Reference System) Žemėlapio koordinačių atskaitos sistema. Aprėpties langelis (angl. Bounding Box) Pasirinktos matmenų poros ir pasirinktos koordinačių atskaitos sistemos dvimačio žemėlapio 4 kampų koordinatė. Paveikslėlio plotis (angl. Image width) Žemėlapio plotis pikseliais. Paveikslėlio aukštis (angl. Image height) Žemėlapio aukštis pikseliais. Paveikslėlio formatas (angl. Image format) Išvesto paveikslėlio formatas. Kalba (angl. Language) Atsako kalba, kuri bus naudojama Matmenų pora (angl. Dimension Pair) Dvimatė ašis, kuri bus naudojama žemėlapyje. Pavyzdžiui, geografinis matmuo ir laikas

4. OPERACIJA „PRIJUNGTI PERŽIŪROS PASLAUGĄ“

4.1. Užklausa „prijungti peržiūros paslaugą“

4.1.1. Užklausos „prijungti peržiūros paslaugą“ parametras

Užklausos „prijungti peržiūros paslaugą“ parametre pagal šį reglamentą pateikiama visa informacija apie valdžios institucijos arba trečiosios šalies teikiamą peržiūros paslaugą; kai tokia informacija pateikta, per valstybės narės teikiamą peržiūros paslaugą gali būti pateiktas per valdžios institucijos arba trečiosios šalies teikiamą peržiūros paslaugą gautas žemėlapis, ir tas žemėlapis gali būti sujungtas su kitais žemėlapiais.

B DALIS

Kitos charakteristikos

Peržiūros paslaugos charakteristikos yra šios:

1. Koordinačių atskaitos sistemos

Sluoksniai peržiūrimi vienu metu naudojant vieną koordinačių atskaitos sistemą, o teikiant peržiūros paslaugą naudojamos bent tos koordinačių atskaitos sistemos, kurios nurodytos Direktyvos 2007/2/EB I priedo 1 punkte.

2. Paveikslėlio formatas

Teikiant peržiūros paslaugą naudojamas bent vienas iš šių paveikslėlių formatų:

— Portable Network Graphics (PNG) formatas,

— Graphics Interchange (GIF) formatas (neglaudinama).

▼M1









IV PRIEDAS

PARSISIŲSDINIMO PASLAUGOS

A DALIS

Parsisiųsdinimo operacijos

1. OPERACIJŲ SĄRAŠAS

Siekiant užtikrinti atitiktį Direktyvos 2007/2/EB 11 straipsnio 1 dalies c punktui, teikiant parsisiųsdinimo paslaugą atliekamos bent šio priedo 1 lentelėje išvardytos operacijos.







1 lentelė Operacija Funkcija Pateikti parsisiųsdinimo paslaugos metaduomenis (angl. Get Download Service Metadata) Pateikiama visa reikiama informacija apie paslaugą, nurodomi prieinami erdvinių duomenų rinkiniai ir apibūdinama paslaugos geba. Pateikti erdvinių duomenų rinkinį (angl. Get Spatial Data Set) Operacija „pateikti erdvinių duomenų rinkinį“ leidžia pateikti erdvinių duomenų rinkinį. Apibūdinti erdvinių duomenų rinkinį (angl. Describe Spatial Data Set) Vykdant šią operaciją pateikiamas visų tipų erdvinių objektų, esančių erdvinių duomenų rinkinyje, apibūdinimas. Prijungti parsisiųsdinimo paslaugą (angl. Link Download Service) Leidžia valdžios institucijai arba trečiajai šaliai pateikti informaciją apie parsisiųsdinimo paslaugos, skirtos erdvinių duomenų rinkiniams arba, jei reikia, erdviniams objektams parsisiųsdinti pasinaudojant valstybės narės teikiama parsisiųsdinimo paslauga ir išlaikant parsisiųsdinimo gebą valdžios institucijos arba trečiosios šalies vietoje, prieinamumą.

Kiekvienos operacijos aprašymas baigiamas nurodant užklausos ir atsako į užklausą parametrus, ir šie parametrai yra neatsiejama parsisiųsdinimo paslaugos techninių specifikacijų dalis.

2. OPERACIJA „PATEIKTI PARSISIŲSDINIMO PASLAUGOS METADUOMENIS“

2.1. Užklausa „pateikti parsisiųsdinimo paslaugos metaduomenis“

2.1.1. Užklausos „pateikti parsisiųsdinimo paslaugos metaduomenis“ parametras

Užklausos „pateikti parsisiųsdinimo paslaugos metaduomenis“ parametras rodo natūraliąją kalbą, kuria paprašyta pateikti atsako į užklausą „pateikti parsisiųsdinimo paslaugos metaduomenis“ turinį.

2.2. Atsakas į užklausą „pateikti parsisiųsdinimo paslaugos metaduomenis“

Atsake į užklausą „pateikti parsisiųsdinimo paslaugos metaduomenis“ pateikiami šie parametrų rinkiniai:

— parsisiųsdinimo paslaugos metaduomenys,

— operacijų metaduomenys,

— kalbos,

— erdvinių duomenų rinkinių metaduomenys.

2.2.1. Parametras „parsisiųsdinimo paslaugos metaduomenys“

Parametras „parsisiųsdinimo paslaugos metaduomenys“ rodo bent parsisiųsdinimo paslaugos INSPIRE metaduomenų elementus.

2.2.2. Parametras „operacijų metaduomenys“

Parametre „operacijų metaduomenys“ pateikiami metaduomenys apie teikiant parsisiųsdinimo paslaugą atliktas operacijas. Juose pateikiamas bent kiekvienos operacijos aprašas, įskaitant nors duomenų, kuriais apsikeista, aprašą ir tinklo adresą.

2.2.3. Parametras „kalbos“

Pateikiami du kalbų parametrai:

— parametras „atsako kalba“ (angl. Response Language) rodo atsako į užklausą „pateikti parsisiųsdinimo paslaugos metaduomenis“ parametruose naudojamą natūraliąją kalbą,

— parametras „naudojamos kalbos“ (angl. Supported Languages) rodo galimų parsisiųsdinimo paslaugos natūraliųjų kalbų sąrašą.

2.2.4. Parametras „erdvinių duomenų rinkinių metaduomenys“

Pateikiami prieinamų erdvinių duomenų rinkinių INSPIRE metaduomenų elementai. Be to, pateikiamas su kiekvienu erdvinių duomenų rinkiniu susijusių prieinamų koordinačių atskaitos sistemų, nurodytų Reglamente (ES) Nr. 1089/2010, sąrašas.

3. OPERACIJA „PATEIKTI ERDVINIŲ DUOMENŲ RINKINĮ“

3.1. Užklausa „pateikti erdvinių duomenų rinkinį“

Užklausoje „pateikti erdvinių duomenų rinkinį“ pateikiami šie parametrai:

— kalba,

— erdvinių duomenų rinkinio identifikatorius,

— koordinačių atskaitos sistema.

3.1.1. Parametras „kalba“

Parametras „kalba“ rodo natūraliąją kalbą, kuria paprašyta pateikti erdvinių duomenų rinkinį.

3.1.2. Parametras „erdvinių duomenų rinkinio identifikatorius“

Parametras „erdvinių duomenų rinkinio identifikatorius“ rodo erdvinių duomenų rinkinio unikalųjį ištekliaus identifikatorių.

3.1.3. Parametras „koordinačių atskaitos sistema“

Parametras „koordinačių atskaitos sistema“ rodo vieną iš koordinačių atskaitos sistemų, įtrauktų į 2.2.4 punkte nurodytą prieinamų koordinačių atskaitos sistemų sąrašą.

3.2. Atsakas į užklausą „pateikti erdvinių duomenų rinkinį“

3.2.1. Atsako į užklausą „pateikti erdvinių duomenų rinkinį“ parametras

Atsako į užklausą „pateikti erdvinių duomenų rinkinį“ parametras – prašomas pateikti erdvinių duomenų rinkinys prašoma kalba ir pagal prašomą koordinačių atskaitos sistemą.

4. OPERACIJA „APIBŪDINTI ERDVINIŲ DUOMENŲ RINKINĮ“

4.1. Užklausa „apibūdinti erdvinių duomenų rinkinį“

Užklausoje „apibūdinti erdvinių duomenų rinkinį“ pateikiami šie parametrai:

— kalba,

— erdvinių duomenų rinkinio identifikatorius.

4.1.1. Parametras „kalba“

Parametras „kalba“ rodo natūraliąją kalbą, kuria paprašyta pateikti erdvinio objekto tipo apibūdinimą.

4.1.2. Parametras „erdvinių duomenų rinkinio identifikatorius“

Parametras „erdvinių duomenų rinkinio identifikatorius“ rodo erdvinių duomenų rinkinio unikalųjį ištekliaus identifikatorių.

4.2. Atsakas į užklausą „apibūdinti erdvinių duomenų rinkinį“

4.2.1. Atsako į užklausą „apibūdinti erdvinių duomenų rinkinį“ parametras

Atsako į užklausą „apibūdinti erdvinių duomenų rinkinį“ parametras – prašomo erdvinių duomenų rinkinio erdvinių objektų apibūdinimas prašoma kalba.

5. OPERACIJA „PRIJUNGTI PARSISIŲSDINIMO PASLAUGĄ“

Operacija „prijungti parsisiųsdinimo paslaugą“ leidžia pateikti informaciją apie parsisiųsdinimo paslaugos, teikiamos pagal šį reglamentą ir skirtos ištekliams parsisiųsdinti pasinaudojant valstybės narės teikiama parsisiųsdinimo paslauga, išlaikant išteklius savininko vietoje, prieinamumą.

5.1. Užklausa „prijungti parsisiųsdinimo paslaugą“

5.1.1. Užklausos „prijungti parsisiųsdinimo paslaugą“ parametras

Užklausos „prijungti parsisiųsdinimo paslaugą“ parametras rodo visą informaciją apie valdžios institucijos arba trečiosios šalies pagal šį reglamentą teikiamą parsisiųsdinimo paslaugą ir taip leidžia valstybei narei teikti parsisiųsdinimo paslaugą, kuria suteikiama prieiga prie erdvinių duomenų rinkinių ir, jei reikia, erdvinių objektų, pasinaudojant valdžios institucijos arba trečiosios šalies teikiama parsisiųsdinimo paslauga.

B DALIS

Parsisiųsdinimo naudojantis tiesiogine prieiga operacijos

6. OPERACIJŲ SĄRAŠAS

Jei teikiant parsisiųsdinimo paslaugą užtikrinama tiesioginė prieiga prie erdvinių duomenų rinkinių, teikiamos ne tik šio priedo 1 lentelėje, bet ir jo 2 lentelėje išvardytos operacijos.







2 lentelė Operacija Funkcija Pateikti erdvinį objektą (angl. Get Spatial Object) Vykdant šią operaciją galima pagal užklausą gauti erdvinius objektus. Apibūdinti erdvinio objekto tipą (angl. Describe Spatial Object Type) Vykdant šią operaciją pateikiamas nurodytų erdvinių objektų tipų apibūdinimas.

Kiekvienos operacijos aprašymas baigiamas nurodant užklausos ir atsako į užklausą parametrus, ir šie parametrai yra neatsiejama parsisiųsdinimo paslaugos techninių specifikacijų dalis.

7. OPERACIJA „PATEIKTI ERDVINĮ OBJEKTĄ“

7.1. Užklausa „pateikti erdvinį objektą“

Užklausoje „pateikti erdvinį objektą“ pateikiami šie parametrai:

— kalba,

— erdvinių duomenų rinkinio identifikatorius,

— koordinačių atskaitos sistema,

— užklausa.

7.1.1. Parametras „kalba“

Parametras „kalba“ rodo natūraliąją kalbą, kuria paprašyta pateikti erdvinius objektus.

7.1.2. Parametras „erdvinių duomenų rinkinio identifikatorius“

Parametras „erdvinių duomenų rinkinio identifikatorius“ rodo prašomo erdvinių duomenų rinkinio unikalųjį ištekliaus identifikatorių. Jei parametras nepateikiamas, laikoma, kad pasirinkti visi prieinami erdvinių duomenų rinkiniai.

7.1.3. Parametras „koordinačių atskaitos sistema“

Parametras „koordinačių atskaitos sistema“ rodo vieną iš koordinačių atskaitos sistemų, įtrauktų į Reglamente (ES) Nr. 1089/2010 nurodytą koordinačių atskaitos sistemų sąrašą.

7.1.4. Parametras „užklausa“

Parametrą „užklausa“ sudaro C dalyje išvardyti paieškos kriterijai.

7.2. Atsakas į užklausą „pateikti erdvinį objektą“

Atsake į užklausą „pateikti erdvinį objektą“ pateikiami šie parametrai:

— erdvinių objektų rinkinys,

— erdvinių objektų rinkinio metaduomenys.

7.2.1. Parametras „erdvinių objektų rinkinys“

Parametras „erdvinių objektų rinkinys“ – erdvinių objektų rinkinys, kuris atitinka Reglamentą (ES) Nr. 1089/2010 ir užklausai, prašomai kalbai ir koordinačių atskaitos sistemai taikomus paieškos kriterijus.

7.2.2. Parametras „erdvinių objektų rinkinio metaduomenys“

Parametras „erdvinių objektų rinkinio metaduomenys“ rodo bent erdvinių objektų rinkinio INSPIRE metaduomenų elementus.

8. OPERACIJA „APIBŪDINTI ERDVINIO OBJEKTO TIPĄ“

8.1. Užklausa „apibūdinti erdvinio objekto tipą“

Užklausoje „apibūdinti erdvinio objekto tipą“ pateikiami šie parametrai:

— kalba,

— erdvinio objekto tipas.

8.1.1. Parametras „kalba“

Parametras „kalba“ rodo natūraliąją kalbą, kuria paprašyta pateikti erdvinio objekto tipo apibūdinimą.

8.1.2. Parametras „erdvinio objekto tipas“

Parametras „erdvinio objekto tipas“ rodo kalbos požiūriu neutralų erdvinio objekto tipo pavadinimą, kaip nurodyta Reglamente (ES) Nr. 1089/2010. Jei parametras nepateikiamas, laikoma, kad pasirinkti visų tipų erdviniai objektai.

8.2. Atsakas į užklausą „apibūdinti erdvinio objekto tipą“

8.2.1. Atsako į užklausą „apibūdinti erdvinio objekto tipą“ parametras

Atsako į užklausą „apibūdinti erdvinio objekto tipą“ parametras – erdvinio objekto tipo apibūdinimas vadovaujantis Reglamentu (ES) Nr. 1089/2010.

C DALIS

Paieškos kriterijai, taikytini operacijai „pateikti erdvinį objektą“

Atliekant parsisiųsdinimo paslaugos operaciją „pateikti erdvinį objektą“ taikomi šie paieškos kriterijai:

— erdvinių duomenų rinkinio unikalusis ištekliaus identifikatorius,

— visi aktualūs svarbiausi požymiai ir erdvinių objektų ryšiai, kaip nustatyta Reglamente (ES) Nr. 1089/2010, pirmiausia erdvinio objekto unikalusis identifikatorius ir laiko matmenų charakteristikos, įskaitant atnaujinimo datą,

— aprėpties langelis, nurodytas pagal bet kurią iš koordinačių atskaitos sistemų, išvardytų Reglamente (ES) Nr. 1089/2010,

— erdvinių duomenų tema.

Kad erdvinius objektus būtų galima surasti pagal keletą paieškos kriterijų, naudojami loginiai ir lyginamieji operatoriai.









V PRIEDAS

TRANSFORMAVIMO PASLAUGOS

Transformavimo operacijos

1. OPERACIJŲ SĄRAŠAS

Siekiant užtikrinti atitiktį Direktyvos 2007/2/EB 11 straipsnio 1 dalies d punktui, teikiant transformavimo paslaugą atliekamos šio priedo 1 lentelėje išvardytos operacijos.







1 lentelė Operacija Funkcija Pateikti transformavimo paslaugos metaduomenis (angl. Get Transformation Service Metadata) Pateikiama visa reikiama informacija apie paslaugą ir apibūdinama paslaugos geba, įskaitant informaciją apie galimą transformavimo kategoriją, galimas transformacijas, tinkamus įvesties duomenų tipus, galimas modelių apibrėžties ir atvaizdavimo kalbas. Transformuoti (angl. Transform) Vykdomas transformavimas. Prijungti transformavimo paslaugą (angl. Link Transformation Service) Leidžia pateikti informaciją apie transformavimo paslaugos, skirtos erdvinių duomenų rinkiniams transformuoti pasinaudojant valstybės narės teikiama transformavimo paslauga ir išlaikant transformavimo gebą valdžios institucijos arba trečiosios šalies vietoje, prieinamumą.

Kiekvienos operacijos aprašymas baigiamas nurodant užklausos ir atsako į užklausą parametrus, ir šie parametrai yra neatsiejama transformavimo paslaugos techninių specifikacijų dalis.

2. OPERACIJA „PATEIKTI TRANSFORMAVIMO PASLAUGOS METADUOMENIS“

2.1. Užklausa „pateikti transformavimo paslaugos metaduomenis“

2.1.1. Užklausos „pateikti transformavimo paslaugos metaduomenis“ parametras

Užklausos „pateikti transformavimo paslaugos metaduomenis“ parametras rodo atsako į užklausą „pateikti transformavimo paslaugos metaduomenis“ turinio natūraliąją kalbą.

2.2. Atsakas į užklausą „pateikti transformavimo paslaugos metaduomenis“

Atsake į užklausą „pateikti transformavimo paslaugos metaduomenis“ pateikiami šie parametrų rinkiniai:

— transformavimo paslaugos metaduomenys,

— operacijų metaduomenys,

— kalbos.

2.2.1. Parametras „transformavimo paslaugos metaduomenys“

Parametras „transformavimo paslaugos metaduomenys“ rodo bent transformavimo paslaugos INSPIRE metaduomenų elementus.

2.2.2. Parametras „operacijų metaduomenys“

Parametre „operacijų metaduomenys“ pateikiami metaduomenys apie teikiant transformavimo paslaugą atliktas operacijas.

Aprašoma kiekviena operacija, pateikiant bent duomenų, kuriais apsikeista, aprašą ir tinklo adresą, ir išvardijami šie dalykai:

— transformavimo operacijai atlikti tinkamos transformavimo kategorijos,

— transformavimo operacijai atlikti tinkami įvesties erdvinių duomenų rinkinių kodai,

— transformavimo operacijai atlikti tinkamos duomenų modelių kalbos,

— transformavimo operacijai atlikti tinkamos modelio atvaizdavimo kalbos.

2.2.3. Parametras „kalbos“

Pateikiami du parametrai:

— parametras „atsako kalba“ (angl. Response Language) rodo atsako į užklausą „pateikti transformavimo paslaugos metaduomenis“ natūraliąją kalbą,

— parametras „naudojamos kalbos“ (angl. Supported Languages) rodo galimų transformavimo paslaugos natūraliųjų kalbų sąrašą.

3. OPERACIJA „TRANSFORMUOTI“

3.1. Užklausa „transformuoti“

Užklausoje „transformuoti“ pateikiami šie parametrai:

— įvesties erdvinių duomenų rinkinys,

— pirminis modelis,

— tikslinis modelis,

— modelio atvaizdavimas.

3.1.1. Parametras „įvesties erdvinių duomenų rinkinys“

Parametras „įvesties erdvinių duomenų rinkinys“ rodo transformuotiną erdvinių duomenų rinkinį.

3.1.2. Parametras „pirminis modelis“

Parametras „pirminis modelis“ rodo įvesties erdvinių duomenų rinkinio modelį.

2.1.3. Parametras „tikslinis modelis“

Parametras „tikslinis modelis“ rodo modelį, į kurį transformuojamas įvesties erdvinių duomenų rinkinys.

3.1.4. Parametras „modelio atvaizdavimas“

Parametras „modelio atvaizdavimas“ rodo pirminio modelio duomenų atvaizdavimą į tikslinio modelio duomenis.

3.2. Atsakas į užklausą „transformuoti“

3.2.1. Atsako į užklausą „transformuoti“ parametras

Atsako į užklausą „transformuoti“ parametras rodo erdvinių duomenų rinkinį, transformuotą pagal Reglamentą (ES) Nr. 1089/2010.

4. OPERACIJA „PRIJUNGTI TRANSFORMAVIMO PASLAUGĄ“

4.1. Užklausa „prijungti transformavimo paslaugą“

4.1.1. Užklausos „prijungti transformavimo paslaugą“ parametras

Užklausos „prijungti transformavimo paslaugą“ parametras rodo visą informaciją apie valdžios institucijos arba trečiosios šalies pagal šį reglamentą teikiamą transformavimo paslaugą ir taip leidžia valstybei narei teikti transformavimo paslaugą pasinaudojant valdžios institucijos arba trečiosios šalies teikiama transformavimo paslauga.